CELEX: 62013TN0354
Language: fi
Date: 2013-07-04 00:00:00
Title: Asia T-354/13: Kanne 4.7.2013 — Zentralverband des Deutschen Bäckerhandwerks v. komissio

7.9.2013   
            
            
               FI
            
            
               Euroopan unionin virallinen lehti
            
            
               C 260/43
            
         Kanne 4.7.2013 — Zentralverband des Deutschen Bäckerhandwerks v. komissio
   (Asia T-354/13)
   2013/C 260/78
   Oikeudenkäyntikieli: saksa
   
      Asianosaiset
   
   
      Kantaja: Zentralverband des Deutschen Bäckerhandwerks e.V. (Berliini, Saksa) (edustajat: asianajajat I. Jung, M. Teworte-Vey, A. Renvert ja J. T. Saatkamp)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan vastaajan asioissa Kołocz śląski/Kołacz śląski — Schlesischer Steuselkuchen (viite Ares [2013] 619104 — 10.4.2013) 8.4.2013 antaman päätöksen.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste: virheellinen oikeusperusta
               
                           —
                        
                        
                           Kantaja väittää, että vastaaja teki oikeudellisen virheen perustaessaan päätöksensä, joka koski kantajan hakemusta merkinnän Kołocz śląski/Kołacz śląski suojatuksi maantieteelliseksi merkinnäksi koskevan rekisteröinnin peruuttamiseksi, asetuksen (EU) N:o 1151/2012 (1) uuteen versioon, joka oli voimassa vastaajan päätöksenantamishetkellä, eikä vanhaan asetukseen (EY) N:o 510/2006, (2) joka oli voimassa kantajan tehdessä hakemuksensa. Tällä tavoin toimiessaan vastaaja loukkasi tempus regit actum -periaatetta.
                        
                     
                           —
                        
                        
                           Kantaja esittää lisäksi, että asetuksen N:o 510/2006 perusteella hakemus rekisteröinnin peruuttamiseksi voidaan ottaa tutkittavaksi ja katsoa perustelluksi. Se toteaa tästä muun muassa, että on olemassa kaksi asetuksen N:o 510/2006 12 artiklan 2 kohdassa tarkoitettua peruuttamisperustetta (riidanalainen merkintä on asetuksen N:o 510/2006 3 artiklan 1 kohdassa tarkoitettu yleisnimi; maantieteellinen alue Sleesia rajattiin virheellisesti rekisteröinnin eritelmässä) ja että tämän säännöksen muunlainen tulkinta ja soveltaminen loukkaisivat leipomoyritysten perusoikeuksia Saksan liittotasavallassa.
                        
                     
         
               2)
            
            
               Toinen kanneperuste: asetuksen N:o 1151/2012 rikkominen.
               
                           —
                        
                        
                           Kantaja väittää, että hakemus voidaan ottaa tutkittavaksi ja katsoa perustelluksi myös, jos sitä tarkastellaan asetuksen N:o 1151/2012 perusteella.
                        
                     
         
      (1)  Maataloustuotteiden ja elintarvikkeiden laatujärjestelmistä 21.11.2012 annettu Euroopan parlamentin ja neuvoston asetus (EU) N:o 1151/2012 (EUVL L 343, s. 1)
   
      (2)  Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20.3.2006 annettu Euroopan parlamentin ja neuvoston asetus (EY) N:o 510/2006 (EUVL L 93, s. 12)